**Környezetismeret óra vázlata**

**Bevezető rész:**

1. Kinek mi a kedvenc színe?

*sárga, piros, rózsaszín, kék, zöld, narancssárga, stb.*

2. Gyűjtsük össze, mi lehet fekete színű!

*macska, ló, vakond, szemünk színe, autó, kabát, ceruza, kéményseprő*

3. A feketét nem választottátok. Milyen érzésetek támad a fekete színre gondolva?

*félelem, szomorúság, bánat, sötétség, rossz, halál, stb.*

4. A fekete színhez, a sötéthez hasonlítani is szoktunk dolgokat. Fejezzétek be a mondatokat!

• Fekete, mint …

*a korom.*

• Sötét, mint …

*az éjszaka.*

5. Soroljátok fel, mit csináltok este otthon?

*játszunk, tv-t nézünk, vacsorázunk, beszélgetünk, fürdünk, fogat mosunk, lefekszünk, alszunk, stb.*

6. Képzeljétek el, mi történik körülöttetek a házban, az udvaron, a városban és az erdőben, amíg alszotok!

*Mindenki alszik, a kutya vigyáz a házra, néhány munkahelyen éjszaka is dolgoznak, a róka tyúkot lop, feljön a Hold és a csillagok, stb.*

**Fő rész:**

1. Hallgassátok meg Jólesz György Uhu éneke c. versét! Figyeljétek meg, mit csinál éjszaka a bagoly, amíg mi alszunk!

*Vadászni indult, pockot, egeret, nyulat fogott. A fának odvában megpihent, s reggelre elaludt.*

2. Nézzétek meg a következő színezőt! Színezzétek ki a baglyot a jeleknek megfelelően!

3. Hallgassátok meg mit írt Viktor András A sötétség világáról!

(A szöveg bizonyos részeit kihagyva, csak az osztály számára érthetőeket, befogadhatóakat olvasom fel.)

4. Melyik állatok mennek éjszaka vadászni?

*sün, denevér, bagoly*

Tudnátok-e még ilyen állatokat felsorolni?

*róka, macska*

5. A feladatlapon állatok körvonalait látjátok. Színezzétek ki közülük feketére az éjszakai ragadozókat!

Hogyan látnak az éjszakában ezek az állatok? Hogyan tájékozódnak? Mely érzékszerveiket használják éjszaka?

(Az olvasottak felelevenítése, magyarázattal történő kiegészítése.)

**Befejező rész:**

Képzeljük magunkat az éjszakai ragadozók helyébe! Játsszuk el!

1. Bekötöm a szemét valakinek egy sállal, s a terem másik pontjába kell elmennie egyik osztálytársa hívó szavára.

Melyik érzékszerve segítette a közlekedésben?


*A füle, a hallása.*

2. Most egy vékony kendővel kötöm be a szemét. Keveset fog látni, s így kell eljutnia a játékpolctól az ajtóig. Az útba eső tárgyakba lehet közben megkapaszkodni.

Most melyik érzékszerve segítette leginkább a közlekedésben?

*A két kezével tapogatott és óvatosan lépegetett.*

3. Órai munka értékelése

**



|  |
| --- |
|  |
|  |
|  |